b'\n_START_ARTICLE_\nMos maiorum\n_START_PARAGRAPH_\nMos maiorum (\xc2\xabforfedrenes skikk\xc2\xbb eller \xc2\xabde eldres m\xc3\xa5te\xc2\xbb, flertall mores, med maiorum er genitiv flertall) er de grunnleggende, uskrevne tradisjonene, eller normene, i Romerriket. Det er de institusjonaliserte, kulturelle tradisjonene, s\xc3\xa5 vel som skikker og politikk. Mos maiorum var kollektive prinsipper, modeller for oppf\xc3\xb8rsel, og sosial praksis som p\xc3\xa5virket det private, det politiske, og det milit\xc3\xa6re livet i antikkens Roma.\n_START_SECTION_\nFamilie og samfunn\n_START_PARAGRAPH_\nDen romerske familie (familia, bedre oversatt som \xc2\xabhusholdning\xc2\xbb enn familie) var like s\xc3\xa5 hierarkisk som det romerske samfunn var det. Disse hierarkiene var tradisjonelle og kontinuerlige i seg selv, det vil si at de b\xc3\xa5de st\xc3\xb8ttet og ble st\xc3\xb8ttet av mos maiorum. Husholdningens overhode, pater familias, hadde absolutt autoritet over sin familia. Den var en selvstyrt enhet innenfor samfunn og en modell for den samfunnsmessige orden,_NEWLINE_Det adskilte samfunnsmessige forhold i antikkens Roma var mellom patronus (patron, beskytteren) og cliens (klienten). Selv om forpliktelsene i dette forholdet var gjensidige, var de ogs\xc3\xa5 hierarkiske. Forholdet var ikke en enhet, men et clientela (nettverk) da en patronus selv kunne ha mer enn \xc3\xa9n beskytter, og disses interesser kunne komme i konflikt med hverandre. Om den enkelte familia var den adskilte enhet s\xc3\xa5 var underliggende i samfunnet, var disse nettverkene de som utjevnet deres autonomi og skapte de b\xc3\xa5nd og bindinger som gjorde et komplekst samfunn mulig. Selv om en av de betydelige sf\xc3\xa6rer innenfor patron-klient-forholdet var domstolen, var denne beskyttelsen ikke i seg selv en juridisk kontrakt. Presset p\xc3\xa5 \xc3\xa5 opprettholde forpliktelsene var moralske, grunnlagt p\xc3\xa5 kvaliteten av fides, \xc2\xabtillit\xc2\xbb, og mos. Beskyttelsen tjente som en modell, slik som n\xc3\xa5r erobrere eller guvern\xc3\xb8rer utenlands etablerte personlige b\xc3\xa5nd som patron med hele samfunn, kunne disse b\xc3\xa5nd deretter bli ut\xc3\xb8vd som en familieforpliktelse. I denne forstand ble mos mindre \xc3\xa5 betrakte som uendret tradisjon enn som en presedens.'